
_ Butlletí Setmanal de Contra-lnformació _ 

Número 3Ü6. Setmana del 14 al 20 de juliol de 2004 

El nou article 274 del Codi Penal, que entrarà en vigor l'id'octubre, tipifica com a delicte contra la propietat industrial la conducta de cultivar vegetals protegits. Un delicte «a mesura» de les multinacionals farmacèutiques que detenten la investigació sobre la vida. 


Presos i preses en lluita 


Protestes amb càrregues policials a tota Euskal Herria 

or una presa política basca 
reclosa a una presó francesa 


Defensa des espais naturals 


Salvem El Delta desenmascara la 
hipocresia d'Iniciativa al seu congrés 


París/ França- La presa donostiarra Oihane 
Errazkin Galdós va ser trobada morta, la nit 
del dimecres 7, a la presó parisina de Fleury- 
Mérogis. Un portaveu de l'administració peni¬ 
tenciària francesa anuncia que barallen la 
hipòtesi del suïcidi sense donar més detalls. 
Com és habitual no van tenir el detall ni de 
comunicar-ho a la família, que va haver de ser 
informada mitjançant el seu advocat. Oihane 
va ser detinguda el dia 23 de setembre del 
2001 juntament amb Asier Oiarzabal i Lola 
López a la població francesa de Dax. Poc dies 
després, amb la detenció de Didier Agerre i 
Alberto Maria llundain, el govern espanyol 
comunicava la desarticulació de «l’aparell 
logístic d’ETA». Durant els quasi 3 anys que ha 
estat presa amb caire preventiu (en espera de 
judici), Oihane protagonitzà diverses lluites 
en defensa dels seus drets. Ja en la primera 
presó que va ser reclosa, un mes després deia 
seva detenció, fou enviada a les cel·les de 
càstig i en la nova presó a la que fou confina¬ 
da, l’abril del 2002, també fou represaliada 
per reivindicar els drets de les persones pre¬ 
ses. De la presó de Fleyre no ha sobreviscut 


per la inhumana condició a la que són rele¬ 
gades les persones preses, lluny de la seva 
família i sense poder rebre visites d'amics per 
ordre expressa de la jutge Le Vert. Les dures 
condicions de les presosns franceses aboquen 
l'extremidora xifra de 114 persones preses 
mortes per suïcidi o en estranyes circumstàn¬ 
cies durant 2003 i una trentena de casos 
durant aquest any. Un centenar més moren 
cada any per malaltia. Durant els dies 
següents es realitzaren actes de protesta per 
tota Euskal Herria que van arribar a congregar 
milers de persones, tenint una especial emo¬ 
tivitat l'arribada de les cendres d'Oihane a 
Biarritz i la posterior caravana de cotxes fins 
arribar a Donosti, on esperaven les cendres 
unes 800 persones. L'Ertzaintza provocà 
alguns aldarulls i practicà algunes identifica¬ 
cions, sense acabar de detenir ningú, en 
diverses poblacions quan impedien la lliure 
concentració de gent, al·legant que no era una 
concentració permesa. La manifestació de 
dissabte a Donosti va reunir milers de person- 
estot i les càrregues policials de l’Ertzaintza. 

Contra-lnfos +Gara 13/ 7/ 04 


Elstkes de Gràcia 


El Districte de Gràcia 
aprova ara una 
moció a favor dels 
tresjovesgraciencs 

Vila de Gràcia/ Barcelona.- El passat dimarts 
6 de juliol durant el Ple del Districte de 
Gràcia tots els partits excepte el Pp (Psc, Ciu, 
Erc, Euia i Iv) aprovaren una moció a favor 
dels tres joves graciencs als que es vol jutjar 
a l’Audiència Nacional de Madrid. El Pp es 
negà a votar a favor degut a que el tercer 
punt de la moció demanava a les institucions 
judicials que retornessin el cas a l’Audiència 
Provincial per considerar que vulnerava la 
independència del poder judicial. Ricard 
Martínez i Ferran Mascarell del PSC 
respongueren a això que l'intent de barrejar 
l'Assemblea de Joves de Gràcia amb la Kale 
Borroka suposava una vulneració de drets 
humans bàsics davant la qual calia prendre 
partida. Una vintena de persones assistiren al 
ple per donar suport als tres joves. La postu¬ 
ra contrasta amb l’actitud dels mateixos 
polítics quan es produïren les detencions, 
moment en que no varen moure un dit pels 
joves. M és info: www.tresdegracia.net 
Coordinadora Antirep. de Gràcia 13/ 07/ 04 


El Prat/ Baix Llobregat - El passat divendres 
dia 9, el grup d'ecologistes Salvem el Delta 
del Llobregat, va realitzar una acció a l'exte¬ 
rior i a l’interior del congrés d'IC-V per 
protestar per la política d'aquest partit ref¬ 
erent al Pla Delta del Llobregat: «Al congrés, 
on hi havia prop de 800 militants del partit, 
dos joves han pujat a l'escenari mentres 
Saura feia el seu parlament per mostrar una 
pancarta on es podia llegir "Pla Delta la vos¬ 
tra vergonya. S.O.S. Llobregat", mentres, un 
altre jove repartia als components de la 
mesa del congrés, entre els quals hi havia 
alts càrrecs del partit, una octaveta referent 
a les destrosses del Pla Delta al Delta del 


Llobregat i l'incoherència entre el seu dis¬ 
curs "ecològic" amb la realitat que aplicaven 
des de l’ajuntament del Prat de Llobregat. 
Uns minuts abans s'havia votat, per unanim¬ 
itat, la coalició d'IC amb el grup dels Verds, 
afegint més sarcasme a l’assumpte. 
Mentrestant a l'exterior de l'edifici una de¬ 
sena de joves del mateix grup, vestits amb 
monos blancs i caretes amb dues pancartes 
que deien: "Salvem el Delta del Llobregat, 
no al pla d'infraestructures" i "Desviament 
il·legal, Pla Delta criminal" repartien entre 
els que entraven al congrés i els vianants, 
una octaveta informativa». 

Salvem el Delta +Contra-lnfos 13/ 7/ 04 


Els joves presos de Torà 


Continuen els 
interrogatoris als 
mossos per les 
tortures als 
detinguts de Torà 

Torà/ La Segarra.- El passat 29 de juny van 
començar els interrogatoris als agents de la 
Brigada d'Informació dels mossos d'es 
quadra, a petició del fiscal, per aclarir els 
indicis de tortures que el jutge ha plasmat 
en un dels detinguts de Torà. El jutge pretén 
aclarir el perquè el primer detingut va 
acabar a l'UCI després de tres dies d'arrest. 
El magistrat ja ha pres declaració a diversos 
agents i n'ha citat d'altres perquè testifiquin 
en les pròximes setmanes. En total, decla¬ 
raran com a imputats una desena de mos 
sos. Les citacions s'han produït a petició del 
fiscal i després que la direcció general de 
Seguretat Ciutadana de la Generalitat fes 
arribar al jutjat un llistat amb la identifi¬ 
cació dels agents que van participaren l’op¬ 
eració, principalment en la custòdia dels 
detinguts. El ministeri públic va sol·licitar fa 
dos mesos la imputació dels policies a l'en¬ 
tendre, després de les declaracions d'alguns 
agents com a testimonis protegits, que les 
pressions denunciades per Jordi Vilaseca 
s'haurien produït. Els testimonis dels 
primers policies oferien contradiccions i 
inconcrecions que el magistrat i el fiscal 
consideren necessari aclarir. 

www.espaiobert.net 

(Aquí pots trobar la butlleta per 
fer-te soci, ja només ens en 
calen 325 per obrir el nou local) 


Estan matant a Xosé Tarrio 

A Corunha/ Galiza.- «El passat 28 de juny Xosé fou ingressat a l’hos¬ 
pital Juan Canalejo de A Corunha per que tenia el braç esquerre 
gairebé sense força i amb dificultat per moure’l. Se li va diagnosticar 
una paràlisi cerebral deguda a una embòlia o una trombosi. Sense 
acabar de fer-li les proves pertinents per fer un diagnòstic més 
exhaustiu i després d'un tracte denigrant envers el company pres i la 
seva mare a l'hospital, el dia 4 de juliol va haber de demanar l'alta 
mèdica per acabar amb la humiliació a la que estaben exposats per 
culpa dels policies que custodiaven Xose, que no van parar de provo¬ 
car fins que la mare va tenir una crisi d'ansietat. En aquest moment el 
més important és que Xose torni a l'hospital, ja que una nova crisi a 


la presó li podria provocar la mort, i demanar la seva excarcel·lació en 
aplicació de l'Art. 60 de la Lei Penitenciària per enfermetat incurable. 
Volem remarcar la nostra protesta pel tracte rebut des de el seu 
primer ingrésa la presó, ara fa 19 anys, durant elsquals ha patit divers¬ 
es pallisses, que han provocat la seva enfermetat ara manifestada, i 
molt especialment el tracte rebut en Xose i la seva mare, per part 
dels policies que el custodiaven. Es convoca a una concentració el 
dijous 15 de juliol davant els jutjats de A Corunha a les 12:30. i a un dia 
internacionmal de lluita per Xosé que es convocarà aviat. 

Gràcies per les mostres de suport que ha tingut el company. Podeu 
escriure’l a: José Tarrio Gonzàlez C.P. de Teixeiro Ctra. de Paradela s/ n 
15310 Teixeiro (Coruna) Per suport econòmic: La Caixa 2100 - 2725 - 
20 - 0100182086, a nom de B. Cebriàn.»Gara +Contra-lnfos 13/ 7/ 04 



Acció en defensa del Delta a les portes del Palau de Congressos de Barcelona. 


Butlletí setmanal 

Gdntra-Infos 


tel: 93.442.62.53 

CORREU electrònic: 
«zitzania@si ndo mi nio .net» 

































ÍA CIM ERA DE GUADALAJARA 


Lluites contra el Patriarcat 


Acte de suport a Barcelona 
pels detinguts a la cimera de 
caps d'Estat a Guadalajara 

Barcelona.- La hipocresia dels gobernants no te límits. El Col·lectiu 
de Solidaritat amb la Rebelió Zapatista va organitzar una jornada de 
protesta el passat 8 de juliol a la plaça St.Jaume, per denunciar els 
abusos comesos contra els altermundistes que es van manifestar el 
passat 28 de maig, durant la cimera de caps d'estat d'America Llatina, 
Carib i Unió Europea, a Guadalajara (Mèxic). Es van recollir firmes de 
suport per exigir la llibertat incondicional dels joves detinguts, la 
anul·lació de les ordres d'expulsió dels 8 extranjers i la investigació 
dels fets. Es van fer tres «mantes» amb fotos i comentaris dels fets 
ocorreguts durant la cimera, i dos companys/ es catalans que van 
assistir a la cimera, van donar testimoni de les brutals càrregues poli- 
cials. Es denunciava així la hipocresia dels gobernants que, mentre es 
pronunciaven contra les tortures a Irak, i a mig món, es desdeien de 
les tortures comeses contra la manifestació pacífica de Guadalajara. 
Finalment es va convocar a preparar una campanya perquè aquesta 
denúncia sigui present en la propera Fira del Llibre de Guadalajara, 
en la que Catalunya serà el país convidat. Contra-lnfos 13/ 7/ 04 


Veïnat contra l'especulació 


«Els veïns de Robador 
estem cansats, deprimits, 
cremats, després de 20 
mesos de lluita perquè no 
ens facin fora de casa nostra» 

El Raval/ Barcelona.- «Els veïns de Robador, 29 estem cansats, 
deprimits, cremats, després de 20 mesos de lluita perquè no ens 
facin fora de casa nostra. Els nostres recursos són pocs perquè la 
majoria som grans i tenim unes pagues al voltant de 300 euros 
mensuals, que poc ens ajuden a guarir els nostres mals físics, ni a 
viure amb dignitat amb els preus d'avui dia, ni molt menysa escal¬ 
far els nostres cors. Els nostres pisos s'han venut 4 vegades en tan 
sols 24 mesos i mai ens han comunicat res. Tant el primer com el 
segon cop tots els hauríem pogut comprar però ara són massa cars 
perquè el preu s'ha més que triplicat. En la primera venda es van 
falsificar documents públics, com ara inscriure al registre de la 
Propietat núm.3 de Barcelona, sota signatura notarial, que l'edifici 
era "lliure d'arrendataris", o sigui, que encara que uns quants tenim 
prop de 80 anys, l’agost de 2001 no existíem. 

Van fer la divisió horitzontal "de facto", van posar una hipoteca per 
la que responia cada pis, oferta generosament per una apoderada 
de la Caixa Laietana, per uns pisos on, suposadament, no hi vivíem. 


Agressió homòfoba al 
bar l'Espanyol de Sabadell 

Sabadell/ Vallès Occidental.- El passat dissabte dia 10 a la matinada, a 
quarts de dues, un grup de militants del M oviment Social Republicà 
van agredir una parella d'homosexuals. Els fets van succeir quan un 
grup d'uns dotze militants d'aquest partit neofeixista varen increpar 
i agredir una parella d'homosexuals quan sortien del bar l'Espanyol, 
situat a la zona hermètica de la ciutat. El Casal Independentista de 
Sabadell en una nota afegeix que «el fet ja ha estat denunciat a la 
comissaria de la Policia Nacional de la ciutat, i ara ens agradaria 
veure si en Monpín, en Boix i altres fatxes del MSR són detinguts 
d'una vegada. En declaracions al diari de Sabadell, el cap d'aquests 
descervelIats,Joan M onpín, es presentava com a víctima de la perse¬ 
cució de la Plataforma Antifeixista, quan ell en realitat és el culpable 
de l'estat de violència extrema que es viu a les nitsa la ciutat i a tota 
la comarca. Cal urgentment que l’Ajuntament prengui una opció més 
decidida en contra de les bandes feixistes i declari Sabadell ciutat 
antifeixista, com li hem estat reclamant amb insistència des de difer¬ 
ents moviments socials». Cal remarcar que darrerament, el 
Moviment Social Republicà ha enviat reiterades cartes, notes de 
premsa i notícies al Diari Sabadell, amb una campanya de netejada 
d'imatge i de criminalització cap al Casal Independentista. 

Can Capablanca +Contra-lnfos 13/ 7/ 04 


I sense escombrar gaire l'escala, els pisos s'han tornat a vendre 3 
vegades més, la darrera el juliol de 2003. En aquesta darrera venda 
hem aparegut miraculosament com si fóssim xampinyons. També 
han retirat l’hipoteca, han canviat les "lindes" o límits... Vaja, 
paperassa que hem hagut d’anar descobrint a poc a poc i amb tots 
els entrebancs possibles, per començar del Registre de la Propietat 
núm.3 de Barcelona. 

Tots sabem que el carrer Robador sempre ha estat un desastre en 
molts aspectes, però nosaltres hi podíem viure fins que l'Ajuntament 
va decidir començar l'operació especulativa de l'Illa Robador. 
Nosaltres no necessitem un Hotel de Luxe, ni un Pàrking (patim el 
trànsit com a conductors passius) i molt menys que ara ens expulsin 
de casa nostra per realitzar un somni de Megalòpoli i d'encanteri 
turístic. Nosaltres necessitem més aviat que ens ajudin i no que ens 
omplin els pisos de rates o que ens tallin l'aigua, o ens inundin, o ens 
tallin l’antena de la tele, o que no ens cobrin els lloguers i haver de 
fer múltpiles gestions, o haver d'aguantar unes obres que han 
començat fa poc i els arranjaments de les quals no els fruirem nos¬ 
altres. (...) L'Ajuntament, després de provocar aquesta situació, 
amaga la mà i no vol participar com a a acusació en cap procés judi¬ 
cial. Tampoc ens vol reallotjar en pisos de Protecció Oficial a uns 
preus raonables. La seva resposta és dir que ens hem de buscar pisos 
barats o pensions al mercat lliure i que ens ajudarà pel trasllat i 
també un cert temps que no especifica. (...) Si algú vol posar-se en 
contacte amb nosaltres ho pot fer mitjançant la "Coordinadora 
Contra l'Especulació del Raval", que es reuneix a l'Ateneu del Xino, 
cl Robador, 25. www.coordinadoraraval.org» 

Coordinadora Contra l'Especulació del Raval 13/ 7/ 04 


OkUPACIÓ I ESPECULACIÓ 


Organitzen unes jornades per construir col·lectivament una plaça pública 

Actes en defensa de l'Euskal Jai 


Mataró estrena nou centre social 

«Mataró, una ciutat 
oberta a especular» 
acaba amb una 
nova okupació 

Mataró/ El Maresme.- El passat dissabte 10 
de juliol, l'Assemblea del M usaik va alliber¬ 
ar un altre espai. Es va okupar un antic mag¬ 
atzem de fusta, Can M aymí, per tal de con- 
vertir-lo en centre social, obert i com a seu 
també de l'assemblea. Després que els 
mossos d'esquadra haguessin aixecat acte 
sense cap moment de tensió, el CSOA va 
començar a prendre vida i el col·lectiu es va 
posar a treballar de valent durant tot el dia. 
L’edifici és un magatzem de grans dimen¬ 
sions, amb multitud de sales i amb un pati 
central. Al mateix bloc també s'hi troben 
duesvivendes. El nou CSOA es troba tocant 
a l’estació de la Renfe, al carrer Lepant 
número 75-83. L'okupació es va dur a terme 
culminant la presentació del mapa «M ataró, 
una ciutat oberta a l'especulació», que es va 
realitzar a la plaça Santa Anna al punt del 
migdia. Aquest mapa complert, reflecteix 
tots els punts calents d'especulació a la ciu¬ 
tat, l'actuació de les constructores i la 
política «tripartita» municipal. 

Assemblea del M usaik + 
Contra-lnfos 13/ 7/ 04 


La Plataforma 
en defensa del 
centre històric 
d'Argentona dóna 
un pas endavant 

Argentona/El Maresme.- La Plataforma en 
defensa del centre històric d'Argentona es 
va crear el gener de 2003 per donar respos¬ 
ta al projecte urbanístic que vol posar en 
marxa l'ajuntament d'aquesta localitat 
segons el qual gran part d'aquest casc antic 
seria enderrocat. En aquest centre s'hi 


Irunea/ Euskal Herria.- «Des del Gaztetxe 
Euskal Jai, CSOA d'Irunea fem una crida a 
totes les persones per que col·laborin en el 
projecte de plaça pública i en la defensa del 
Gaztetxe enfront els plans de desallotja¬ 
ment i enderroc de l’Ajuntament d'Irunea, 
en mans de UPN-PP. Ara tenim el gust de 
presentar-vos el programa d'activitats pre¬ 
vistes a partir del dia 35 de juliol, on es volen 
construir gronxadors, graelles de brases, 
bancs, fonts, pista de basket i arbustos, que 
juntament amb els arbres i el frontó ja exis¬ 
tents seràn un oasi en un barri castigat pel 
trànsit i la contaminació, apart de ser la 
plaça més gran de tot el Casco Antiguo. 

Hi haurà treballs de jardineria, manobre, forja, 
soldadura, fals sostre de guix, decoració artís¬ 
tica, fusteria... qualsevol ajuda és bona i serà 
benvinguda. També s'estan muntant unes jor¬ 
nades amb tallers, concerts, cinema... Una de 
les primeres mesures intimidatòries ha estat 


troben edificis i construccions d'importàn¬ 
cia històrica per la ciutat, alguns d'ells datats 
del segle XVI que s'enderrocarien per con- 
struir-hi pisos, un parell de locals comercials 
i dos plantes soterrades d'aparcaments. 
Després d'organitzar en aquests darrer any i 
mig diversos actes com manifestacions, con- 


el boikot de la pàgina Web del Gaztetxe, 
http:/ / irunekogaztetxea.tk la qual no es pot 
consultar, de moment, i s'està intentant reo¬ 
brir-la el més aviat possible. Per posar-vos en 
contacte: euskal-jai@gaztesarea.net, euskal- 
jaiplaza@gaztesarea.net» 

M és informació a http:/ / euskalherria.indy- 
media.org/ es 1 2004/ 07/ 15704.shtml 
Santurtzi/ Euskal Herria.- També, des de la 
Mamarigako Kultur Etxea de Santurtzi 
denuncien els plans urbanístics de l’ajunta¬ 
ment que vol enderrocar l'edifici per con- 
struir-hi un pàrquing i un nou equipament 
municipal. L'espai de Kultur Etxea, que era 
un antic parvulari, fou okupat fa 11 anys per 
la gent del poble per poder desenvolupar 
les activitats autogestionades que hi creien 
convenient, entre elles, Pititako Irratia. Per 
contactar amb Mamariaga Kultur Etxea: 
mamarigakokultur@yahoo.es 

Pititako Informatzen 13 1 07/ 04 


sultes populars, signatures, etc„ la platafor¬ 
ma ha decidit donar un pas endavant i 
començar una campanya de protesta per 
correu electrònic. Per participar-hi cal d'en¬ 
trar a la pàgina: 

http:/ / www.repicatruges.org/ plataforma 
Contra-lnfos 13 III 04 




























Jornada de treball del proper diumenge 25 de juliol al centre social autogestionat Hamsa. 

Diumenge ]8 de juliol a la platja de la Nova Mar Bella 

Manifestació aquàtica 
"Paterem el Fòrum" 


Barcelona El proper diumenge 18 de juliol, a 
les Uh. del matí, a la platja de la Nova Mar 
Bella està convocada una manifestació 
acuàtica. Es tracta d'una convocatòria oberta 
on es convida a tothom a anar-hi amb la seva 
pròpia patera, flotador, matalassos inflables, 
aletes i en general qualsevol element flotant 
per assaltar per mar el Fòrum de la precari- 
etat, les fronteres i l'especulació. 

Us reproduïm el comunicat amb el que es 
convoca a la manifestació aquàtica PATEREM 
EL FÒRUM: "No anem a desembarcar en la 
platja del Forum, seria anar a contagiar-se del 
seu naufragi. A aquest espai de civisme 
panòptic, que ja ha nascut amb tots elsobsta- 
cles i codificacions del privatitzat. Aquí, on es 
santifica la propietat intel·lectual i les veus ja 
són diner electrònic, anem a dur les situa¬ 
cions, les posicions i les invencions constants 


i sonants de la ciutadania insostenible. A 
aquest espai de control, vigilat, custodiat i 
que només expressa pluralisme tutelat amb 
hipocresia histèrica, anem a dur les accions 
deia desobediència civil, de la insubmissió i a 
estendre les trajectòries de les nostres deser¬ 
cions. A aquest espai limitat, però que ha pre¬ 
stat les coartades per a una ESPECULACIÓ 
sense límits, anem a dur l'okupació. A aquest 
espai limitat i que es plega sobre si mateix 
com FRONTERA, com frontera feta de plecs 
de seguretat, anem a arribar-hi en pastera. A 
aquest espai que embafa amb la sostenibilitat 
i que el que fa és sostenir els imperatius de la 
PRECARIETAT, així com apuntalar les regles 
d'un món on no hi cap tothom, anem a dur les 
pràctiques pirates del donar-se vida gratis." 

Paterem el Fòrum 
-FLiberinfo 13 III 04 


Imfunitat poucial 


II Jornades a la pl. de la Revolució 

Denúncia de la 
tortura en ple 
cor de Gràcia 

Vila de Gràcia.- Diverses entitats varen orga¬ 
nitzar el passat 10 de juliol les segones Jor¬ 
nades contra la Tortura, una trobada que ja 
havia tingut lloc a la mateixa plaça de la 
Revolució ara fa 2 anys. Es tracta principal¬ 
ment d'un encontre per visibilitzar l'existèn¬ 
cia de la tortura a comissaries, centres d'in¬ 
ternament i presons, i que no es tracta d'un 
fet excepcional que realitzin un petit grup 
d'agents, sinó que es tracta d'una estratègia 
d'Estat per provocar la por i la coacció en els 
detinguts i en el seu entorn social i familiar. 
S'hi van poder veure exposicions, una pro¬ 
jecció de vídeo amb testimonisde torturats, 
i diversos documents i llibres que es podien 
consultar en un stand informatiu instal·lat a 
la plaça durant tot el dia. Una quarantena de 
persones varen participar del dinar popular, 
i a la tarda tingué lloc una actuació teatral, 
per finalment donar entrada a la xerrada- 
debat amb escriptors, investigadors i per¬ 
sones directament afectades per aquests 
casos. Durant l’acte va quedar prou clar que 
la tortura és una pràctica extesa a tots els 
cossos policials, i que a més afecta a un gran 
ventall de població: immigrants sense 
papers, presos polítics i socials, ciutadans 
crítics amb les actituds dels agents policials, 
etc..., amb més d’un miler de casos docu¬ 
ments pràcticament cada any. 

Invasió d’l rac: 

la massacre continua 

12.395 

CIVILS IRAQUIANS ASSASSINATS DES DEL 20 DE MARÇ 


4.635 

MILITARS DE LA COALICIÓ INVASORA FERITS 

1026 

SOLDATS DE LA COALICIÓ INVASORA MORTS 
(12 durant els últims quinze dies) 


Diumenge 18 dejuuol a les Uh a la platja de la Nova Mar Bella 

Manifestació Aquàtica "Paterem el Fòrum" 

Amb pneumàtics, barques, flotadors o qualsevol cosa que suri. 


Diumenge 18 dejuuol a les 17h davant de la plaça de Braus 

Manifestació antitaurina 

A la població de Lloret de M ar. 0 rqanitzat per la Plataforma Antitaurina 


Col·lectius i contrainformació 


Lluita contra l'Europa Fortalesa 


Una cinquantena 
d'assistents a la VI 
jornada contra 
l'atur i la precari- 
etat de Sant Martí 

Sant Martí/Barcelona.- El passat dissabte 
dia 10 de Juliol es va celebrar la VI jornada 
contra l'atur i la precarietat convocada per 
la Plataforma Contra l'Atur i la Precarietat 
de Sant Martí. Aquest acte es realitzà al 
carrer, a la Rambla Guipúscoa amb Rambla 
Prim, i comptà amb l'assistència d'una 
cinquantena de participants entre els quals 
molts veïns que tot passejant s'apropaven a 
veure que estava passant atrets pels micrò¬ 
fons, pancartes i gent asseguda al carrer. 
L'acte comptà amb tres xerrades-debat: al 
matí, «El model de ciutat que ens venen»; a 
mitja tarda: «Sintratel: l'aposta dels trebaL 
ladors de Sintel»; i per últim: «precarietat 
laboral: les deslocalitzacions». A més d'aque¬ 
stes tres xerrades-debat durant tot el matí hi 
va haver una petita fira d'entitats, al migdia 
una butifarrada popular i es va acabar a la nit 
amb una festa on va actuar el grup Siniestro 
Parcial .Tota la jornada va estar acompanyada 
per les botzines que els cotxes feien sonar al 
llegir en una pancarta «contra el paro, pita». 

Solidaritat amb els emigrants perseguits a França 

Barcelona.- «El diumenge dia 4 de Juliol la policia francesa, rebent ordres directes del Govern, 
va utilitzar la força bruta contra les i els emigrants indocumentats que es trobaven acampats 
en el Square Sevérine de París, reclamant la regularització de la seva situació. Aquesta inter¬ 
venció contra persones indefenses s'ha saldat en 20 persones ferides i almenys 89 deten¬ 
cions, de les quals es pretén ara expulsar a 26 com mesura "exemplaritzant", a més de les 
situacions de pànic viscudes, que ens fan recordar l'any 1940. Aquesta actuació no és aliena a 
l'ànim de revenja per la recent victòria aconseguida a Lille per 460 "sense papers" en el 
reconeixement dels seus drets, després de 38 dies en vaga de fam. Aquestes actuacions estan 
en oberta contradicció amb les Convencions Internacionals democràtiques subscrites per 
l'Estat francès, entre elles la Declaració Universal de Drets Humans i la Carta de Nacions 
Unides, i la pròpia Constitució: 'Tous els Hommes naissent libres et egaux". (...) A totes les 
entitats, organitzacions i persones que vulguin adherir-se a aquest manifest, envieu un correu 
a papelesparatodos@yahoo.es. Convoquem a tota la ciutadania a concentrar-se davant del 
Consulat Francès (Rda.Universitat 22B) el dimarts 13 de juliol a les 20h. També emplacen a la 
societat civil a enviar mails, faxs i trucar al Consulat en rebuig pels fets que tingueren lloc a 
París. Tel. Consulat: 93- 270 30 0 0 Fax:93-270 30 49 e-mail: info@consulfrance-barcelone.org» 

Assemblea per la Regularització sense Condicions 13/ 7/ 04 


Lluites laborals 


Continuen els acomiadaments de treballadors. Avui, 600 +2 

Barcelona.- Aquest cop es tracta de Fotoprix i 0 pticas 2000 que, fent gala del seu esperit com¬ 
petitiu, no dubten en acomiadar treballadors quan les coses van maldades. El primer cas ens 
situa a València. Allà, dos treballadors de Fotoprix, sindicats a la CNT, es van presentar a la 
direcció per exigir certes millores laborals dins l'empresa. La resposta que van obtenir va ser 
l’acomiadament immediat. La CNT ha iniciat una campanya de denúncia contra Fotoprix fins 
que els dos companys acomiadats siguin readmesos. En el marc d'aquesta campanya, el passat 
]D de juliol, es va fer una concentració davant la seu de Fotoprix a València. D’altra banda, l’em- 
rpesa 0pticas 2000 ha enviat un comunicat intern als seus treballadors, al qual hem tingut 
accés, anunciant-los l’acomiadament d’unes 600 persones a partir del proper desembre. La jus¬ 
tificació, que dóna la direcció, de l’acomiadament massiu és el trencament de les negociacions 
amb El Corte Inglés, que havia d’absorvir l'empresa òptica. No es farà la compra, però tampoc 
es renovaran els contractes de les 46 tendes que la òptica té dins els centre comercials d'El 
Corte Inglés, i que acaben el desembre d'enguany. Si no s'actua ràpidament, els contractes no 
seran renovats i 600 treballadors seran abocats a l'atur forçós. Contra-lnfos BIII 04 


Diumenge 25 de uuol a les 10 del matí: Ampliem l'Ham sa, enderroquem murs, creem nous espais 

]07 dies de resistència a l'Hamsa 

Si desallotgen hi ha convocatòria a les Hdel matí del mateix dia al metro de laume I 
A la tarda, convocatòria de manifestació a les set del vespre a la placa de Sants, metro L-l 


^ssL'oratge de la setmana vinent 


I Dimecres 14 

Dijous ]5 

Divendres 16 

Dissabte 17 

Diumenge B 

Dilluns 19 

Dimarts 20 



<53 


«J| 

5 

jJV. 



Tornen a pujar les temperatures. Aquesta setmana tornarà l’ambient plenament estiuenc, amb sol present durant 
tot el dia, a excepció d’algun ruixat divendres a la tarda i núvols diumenge. La calor no serà forta, mantenint-se a 
la ratlla dels 28-30 graus els dies més càlids. A les nits no hi haurà massa xafogor. Estiu molt suau de moment. 





















































